[{"text_idx": "#000001", "text": "Llun yn dangos ochr dde\u2019r LUSITANIA. Ar 7 Mai 1915, oddi ar arfordir deheuol Iwerddon, suddwyd y llong deithwyr hon o eiddo cwmni Cunard gan dorpido wedi\u2019i danio gan y llong danfor Almaenig yr U 20 a oedd dan reolaeth y KapLt Walther Schwieger. Ffynhonnell: Library of Congress."}, {"text_idx": "#000002", "text": "Y noson cyn i\u2019r U 20 ymosod ar y LUSITANIA, teimlai Henry awydd sydyn i roi cynnig ar wisgo\u2019r gwregysau achub. Yn dawel ei feddwl, aeth Annie ac yntau i gysgu, gan adael y gwregysau o dan y gwelyau. Ffynhonnell: Papurau Newydd Cymru Arlein."}, {"text_idx": "#000003", "text": "Roedd yn bosibl adnabod corff Henry Adams o lythyrau yn ei bocedi a\u2019i wats aur arbennig gyda chadwyn platinwm. Cafodd y corff ei be\u0302r-eneinio, ei roi ar long i Abergwaun a\u2019i anfon ymlaen i Ddinbych-y-pysgod i\u2019w gladdu. Ar 27 Mai 1915 fe gafodd ei gladdu ym mynwent y dref. Goroesodd ei wraig, Annie, y trychineb i adrodd hanes y suddo i ohebwyr yn Queenstown. Aeth i gynhebrwng ei gw\u0302r yn Ninbych-y-pysgod. Ffynhonnell: Papurau Newydd Cymru Arlein."}, {"text_idx": "#000004", "text": "Cafodd Henry Adams ei eni yn Ninbych-y-pysgod ym 1856. Yn fab i gigydd, fe adawodd am Lundain a daeth yn gyfarwyddwr Cwmni Te Mazawattee. Byddai\u2019n aml yn ymweld a\u0302 changen Americanaidd ei gwmni ac yn y fan yna, ym 1915, fe briododd ag Annie Elizabeth Macnutt. Yn fuan wedyn, aethant ar fwrdd y LUSITANIA oedd yn hwylio i Lerpwl."}, {"text_idx": "#000006", "text": "Royal Commission on the Ancient"}]